Document ID: 32008D0541

KOMISIJAS LĒMUMS
(2008. gada 8. aprīlis),
ar kuru groza Lēmumu 2001/781/EK, ar ko apstiprina saņēmēju iestāžu rokasgrāmatu un to dokumentu glosāriju, kurus var izsniegt saskaņā ar Padomes Regulu (EK) Nr. 1348/2000 par tiesas un ārpustiesas civillietu un komerclietu dokumentu izsniegšanu dalībvalstīs
(izziņots ar dokumenta numuru K(2008) 1259)
(2008/541/EK)
EIROPAS KOPIENU KOMISIJA,
ņemot vērā Eiropas Ekonomikas Kopienas dibināšanas līgumu,
ņemot vērā Padomes 2000. gada 29. maija Regulu (EK) Nr. 1348/2000 par tiesas un ārpustiesas civillietu un komerclietu dokumentu izsniegšanu Eiropas Savienības dalībvalstīs (1) un jo īpaši tās 17. panta a) punktu,
apspriedusies ar komiteju, kas izveidota saskaņā ar Regulas (EK) Nr. 1348/2000 18. pantu,
tā kā:
(1)
Lai īstenotu Regulu (EK) Nr. 1348/2000, bija jāsastāda un jāizdod rokasgrāmata, kas satur informāciju par saņēmējām iestādēm, kuras izraudzītas saskaņā ar minētās regulas 2. pantu. Minētā rokasgrāmata iekļauta I pielikumā Komisijas 2001. gada 25. septembra Lēmumam 2001/781/EK, ar ko apstiprina saņēmēju iestāžu rokasgrāmatu un to dokumentu glosāriju, kurus var izsniegt saskaņā ar Padomes Regulu (EK) Nr. 1348/2000 par tiesas un ārpustiesas civillietu un komerclietu dokumentu izsniegšanu dalībvalstīs (2).
(2)
Ņemot vērā informācijas izmaiņas, par kurām Komisijai paziņoja saskaņā ar Regulas (EK) Nr. 1348/2000 2. panta 4. punktu, rokasgrāmatā jāizdara grozījumi.
(3)
Tāpēc jāizdara attiecīgi grozījumi Lēmumā 2001/781/EK,
IR PIEŅĒMUSI ŠO LĒMUMU.
Vienīgais pants
Lēmuma 2001/781/EK I pielikumā iekļauto rokasgrāmatu, kas satur informāciju par saņēmējām iestādēm, groza saskaņā ar šā lēmuma pielikumu.
Šis lēmums ir adresēts dalībvalstīm.
Briselē, 2008. gada 8. aprīlī

Labels: 11
3
12
18
15